EELNÕU 2018/99

								KOMISJONID:

eelarve- ja arengu-		
haridus-		
kultuuri- 	X	
majandus-	JK 	
revisjoni-		
sotsiaal- 		

VILJANDI LINNAVOLIKOGU

MÄÄRUS

27. september 2018   nr

Viljandi linna avaliku ürituse korraldamise ja 
pidamise korra täiendamine

Määrus kehtestatakse korrakaitseseaduse § 59 lõike 1 alusel.

§ 1. Täiendada Viljandi Linnavolikogu 29.12.2016 määruse nr 104 „Viljandi linna avaliku ürituse korraldamise ja pidamise kord“ paragrahvi 5 lõiget 3 ja sõnastada see järgmiselt:

„(3) Kui loa taotlus ei ole esitatud õigeks ajaks, jäetakse taotlus üldjuhul läbi vaatamata, teavitades sellest taotluse esitajat. Taotluse esitamisel hiljem kui 10 päeva enne ürituse algust võib anda välja avaliku ürituse loa juhul, kui üritus rikastab linnaruumi ja/või luba on võimalik kiiremini välja anda.“

§ 2. Määrus jõustub kolmandal päeval pärast avaldamist Riigi Teatajas.

(allkirjastatud digitaalselt)
Helir-Valdor Seeder
linnavolikogu esimees

Koostaja(d): Ene Rink
Esitatud: 10.09.2018
Esitaja: Viljandi Linnavalitsus			Ettekandja: Janika Gedvil
Lk arv: 2
Hääletamine: nõudmisel

Seletuskiri
Viljandi linna avaliku ürituse korraldamise ja pidamise korra täiendamine

Eelnõu eesmärk on täiendada korda võimalusega anda välja avaliku ürituse luba teatud tingimustel ka hilinemisega esitatud taotluse korral.

Korrakaitseseaduse § 59 lõike 1 kohaselt kehtestab kohaliku omavalitsuse üksuse haldusterritooriumil ürituse korraldamise ja pidamise nõuded kohaliku omavalitsuse volikogu määrusega.

Korras täiendatakse paragrahvi 5 lõiget 3, kuhu lisatakse võimalus anda välja avaliku ürituse luba juhul, kui taotlus esitatakse hiljem kui 10 päeva enne ürituse algust, kuid ürituse korraldamiseks on dokumendid korras ning kooskõlastused olemas ning üritus ise on linnaruumi rikastav.

(allkirjastatud digitaalselt)
Ene Rink
linnasekretär